VODENIČKI TOČAK PONOVO SE ZAVRTEO: Na rečici Toplik kod Paraćina obnovljeno porodično nasleđe staro gotovo dva veka (FOTO)

KADA je pre dve godine Anđelka Đorđević (64) obilazila staro porodično imanje u ataru sela Popovac, kod Paraćina, oko dva hektara zemlje bilo je potpuno obraslo šumom, a oronula vodenica na rečici Toplik, napravljena pre skoro dva veka, utonula u zaborav. Već četiri decenije bila je van funkcije, od kad je poslednji rođak koji ju je održavao, preminuo.